Diari Oficial de la Generalitat Valenciana


Sumari del DOGV 9944, del 25-09-2024 (2024/9479)

RESOLUCIÓ de 6 de septembre de 2024, per la qual s’acorda la dissolució de l’agrupació de Bolbaite i Quesa per al sosteniment del lloc de secretaria intervenció
----------------------------------------------------------------------------------------------------------------------------------------------------------------

### Dades del document

Número de DOGV
:   9944

Data del DOGV
:   25-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9479

CVE
:   HQZN-P-7193-0536

Data del document
:   06-09-2024

Organisme emissor
:   Presidència de la Generalitat

Tipus de document
:   Resolució

El Ple de l’Ajuntament de Bolbaite de 15 de maig de 2024 acorda la dissolució de l’agrupació formada amb el municipi de Quesa per al sosteniment d’un únic lloc de Secretaria Intervenció.

En este acord es proposa la classificació del lloc de Secretaria Intervenció, en classe 3a, grup A1/A2, i l’adscripció de l’actual titular de l’agrupació, Rosalinda Mollá Garzón, a l’Ajuntament de Bolbaite, funcionària la plaça de la qual tenia en propietat en este ajuntament des de l’any 2000, que va ser nomenada mitjançant concurs pel Ministeri d’Administracions Públiques.

També s’acorda donar trasllat de l’acord a l’Ajuntament de Quesa, perquè en el termini d’un mes, i mitjançant acord plenari, hi presenten totes les al·legacions que consideren oportunes. Passat eixe termini, s’entendrà que la referida entitat, està d’acord amb la dissolució de l’agrupació, així mateix que es notifique a la interessada. L’Ajuntament de Quesa no hi presenta cap al·legació. La informació pública es fa mitjançant anunci en el *Butlletí Oficial de la Província de València*  número 103, de 29 de maig de 2024, sense que s’hi presente cap al·legació.

En el tràmit d’audiència tampoc s’hi presenta cap al·legació.

L’Ajuntament de Quesa, en el Ple de 22 d’agost de 2024, acorda crear el lloc de Secretaria Intervenció i proposar que es classifique de classe tercera, grup A1. La seua provisió està reservada a funcionaris d’administració local amb habilitació nacional de la subescala de secretaria intervenció.

La Diputació Provincial de València emet informe favorable sobre la dissolució de l’agrupació de Bolbaite i Quesa en data 10 de juliol de 2024.

Vistos els antecedents indicats, i fent ús de les competències atribuïdes per l’article 9.2 del Reial decret 128/2018, de 16 de març, pel qual es regula el règim jurídic dels funcionaris d’administració local amb habilitació de caràcter nacional; per l’article 164, apartat 2, de la Llei 8/2010, de 23 de juny, de la Generalitat, de règim local de la Comunitat Valenciana; i pels articles 20 i 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, en la redacció que fa l’article 62 del Decret llei 7/2024, de 9 de juliol, del Consell, de simplificació administrativa de la Generalitat, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), i en virtut de tot el que s’ha exposat, resolc:

*Primer*

Aprovar la dissolució de l’agrupació dels ajuntaments de Bolbaite i Quesa per al sosteniment en comú del lloc de Secretaria Intervenció.

*Segon*

Es crea a l’Ajuntament de Bolbaite el lloc de Secretaria Intervenció, en classe 3a, grup A1/A2. La seua provisió està reservada a funcionaris d’administració local amb habilitació nacional de la subescala de secretaria intervenció, i s’adscriu a este lloc l’actual titular de l’agrupació Rosalinda Mollá Garzón.

*Tercer*

Es crea el lloc de Secretaria Intervenció a l’Ajuntament de Quesa i es classifica de classe tercera, grup A1. La seua provisió està reservada a funcionaris d’administració local amb habilitació nacional de la subescala de secretaria intervenció.

Contra esta resolució, que posa fi a la via administrativa, de conformitat amb el que establix l’article 114.*c*  de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els següents recursos:

a) Directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la seua publicació en el *Diari Oficial de la Generalitat Valenciana*, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant del mateix òrgan que ha dictat l’acte, en el termini d’un mes a comptar de l’endemà de la seua publicació en el *Diari Oficial de la Generalitat Valenciana*, de conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

c) En el cas que la persona interessada siga una administració pública, no cal interposar recurs en via administrativa, i això sense perjuí de la possibilitat d’efectuar el requeriment al qual es referix l’article 44 de la Llei 29/1998, de 13 de juliol, en el termini de dos mesos comptats des de l’endemà de la publicació de la present resolució en el *Diari Oficial de la Generalitat.*

Tot això sense perjuí que les persones interessades puguen fer ús de qualsevol altra via que estimen oportuna.

  

València, 6 de setembre de 2024

(p. d., Resolució 08.11.2023; DOGV 13.11.2023, i D 92/2021; 09.07.2021)

José Antonio Redorat Fresquet

Director general d'Administració Local